சுசுமு ஓனோ
'''சுசுமு ஓனோ''' (''Susumu Ōno'', [[ஜப்பானிய மொழி|ஜப்பானியம்]]: 大野 晋, Ōno Susumu; [[ஆகஸ்ட் 23]], [[1919]]-[[ஜூலை 14]], [[2008]]) என்பவர் [[டோக்கியோ]]வில் பிறந்த [[மொழியியல்]] ஆராய்ச்சி நிபுணர். இவர் பழங்கால [[ஜப்பானிய மொழி|ஜப்பானிய]] மற்றும் [[தமிழ் மொழி]] ஆகியவற்றை ஆராய்ந்து அவற்றிற்கிடையேயான ஒற்றுமைகளை வெளிக் கொணர்ந்தவர். [[1943]]ம் ஆண்டில் [[டோக்கியோ பல்கலைக்கழகம்|டோக்கியோ பல்கலைக்கழகத்தில்]] பட்டம் பெற்ற இவர் [[டோக்கியோ]]வில் [[கக்குசியூவின் பல்கலைக்கழகம்|கக்குசியூவின் பல்கலைக்கழகத்தில்]] பேராசிரியராகப் பணியாற்றினார். [[1999]] இல் இவர் வெளியிட்ட ஜப்பான் மொழி பற்றிய ஆய்வு நூல் 2 [[மில்லியன்]] பிரதிகள் விற்பனையாகின.
 
 ==ஜப்பானியத் தமிழியல் ஆய்வு==
 {{main|ஜப்பானியத் தமிழியல்}}
 [[1957]] இல் அவர் ஜப்பானிய மொழியின் மூலத்தை ஆராயத் துவங்கினார். அவர் ஜப்பானிய மொழியைக் [[கொரிய மொழி]], மற்றும் [[ஆஸ்திரனேசிய மொழிகள்|ஆஸ்திரனேசிய மொழிகளுடனும்]] எந்த மரபு சார் தொடர்புகளும் அவரால் வெளிக்கொணர முடியவில்லை. இப்போது இவர் கவனம் [[திராவிடம்|திராவிட]] மொழிகளின் மீது பதிந்தது. பேராசிரியர் இமென்யு மற்றும் கோதண்டராமன் இவர்களின் தூண்டுதலால் இவர் சப்பான்-தமிழ் மொழியை ஆராயத் தொடங்கினார். திராவிட மொழிகளின் தாக்கம் ஜப்பான் மொழியில் நிறைந்து கிடப்பதை அறிந்தார். குறிப்பாக [[கிமு 500]] - [[கிபி]] [[300]] களில் ஜப்பானில் அறிமுகப்படுத்தப்பட்ட விவசாயம், கப்பல் போக்குவரத்து, வர்த்தகம் போன்றவற்றினால் இப்படியான தாக்கங்கள் ஏற்பட்டிருக்கலாம் என்பது இவரது வாதம். சப்பானின் யாயோய் கல்லறைகளுடன் [[தென்னிந்தியா]] மற்றும் [[இலங்கை]]யிலுள்ள [[கல்லறை]]களுடன் ஒப்பிட்டு அவர் ஆராய்ச்சிகளை மேற்கொண்டார்.
 
 தமிழ் படிக்கத் [[தமிழ்நாடு|தமிழ்நாட்டுக்கு]] வந்த சுசுமு ஓனோ [[சென்னைப் பல்கலைக்கழகம்|சென்னைப் பல்கலைக்கழகத்தில்]] பேராசிரியராகப் பணிபுரிந்த முனைவர் [[பொற்கோ]] அவர்களிடம் முறையாகத் தமிழ் கற்றார். பின்னர் இரண்டு பேராசிரியர்களும் இணைந்து பல்வேறு ஆய்வுகளைச் செய்தனர்.
 
 [[1970கள்|1970களின்]] பிற்பகுதியில் இவர் தமிழ் மொழிக்கும் ஜப்பானிய மொழிக்கும் இடையேயான தொடர்புகள் குறித்த தனது [[கருதுகோள்]]களை வெளியிட்டார். இக்கருத்துகள் ஆரம்பத்தில் [[1970]] இல் &quot;சுசுமு ஷீபா&quot; என்பவராலும் பின்னர் &quot;அகீரா ஃபூஜிவாரா&quot; ([[1981]]) என்பவராலும் முன்வைக்கப்பட்டிருந்தன&lt;ref&gt;''Nihongo wa doko kara kita ka''Kōdansha, Tokyo&lt;/ref&gt;. ஓனோவின் ஆய்வுகள் ஒலி, சொற்கள், இலக்கணம், மற்றும் இலக்கியம் ஆகியவற்றில் மட்டுமல்லாமல், தொல்பொருள் ஆய்வு, நாட்டுப்பாடல்கள் போன்றவற்றிலும் ஆய்வுகளை மேற்கொண்டார்&lt;ref&gt;Susumu Ohno. [http://arutkural.tripod.com/tolcampus/jap-tamil.htm ''The Genealogy of the Japanese Language: Tamil and Japanese''.]&lt;/ref&gt;. இவர்களது ஆய்வுகள் பல ஜப்பானிய மொழியியல் ஆய்வாளர்களிடையே வாதப் பிரதிவாதங்களைக் கிளப்பின&lt;ref&gt;Murayama Shichirō, Kokubu Naoichi ''Genshi nihongo to minzoku bunka''San'ichi Shobō, Tokyo 1979 pp.32f.,50ff.,&lt;/ref&gt;.
 
 ஓனோவின் பணியைப்பற்றி கமில் சுவலபில் என்பவர் பின்வருமாறு குறிப்பிட்டார்: ''ஜப்பான் மற்றும் திராவிட மொழிகளின் ஒற்றுமையைத் தற்செயலானது என எளிதில் ஒதுக்கிவிட முடியாது. மற்றும் இது ஆழமான மரபு வழி ஒற்றுமையை நமக்குப் புலப்படுத்துகிறது. ஓனோவின் இந்த ஆராய்ச்சி ஒற்றுமையை மெய்ப்பிக்க முயற்சி செய்யும்''&lt;ref&gt;* Zvelebil, Kamil V. Tamil and Japanese-Are They Related? The Hypothesis of Susumu Ohno. ''Bulletin of the School of Oriental and African Studies'', vol. 48, no. 1, pp. 116-120, 1985.&lt;/ref&gt;.
 
 சுசுமு ஓனோ தமிழ் அமைப்புகள், மற்றும் தமிழாய்வாளர்களுடன் நெருங்கிய தொடர்பு கொண்டிருந்தார். பல ஜப்பானிய மாணவர்கள் தமிழ் கற்க ஊக்கப்படுத்தினார். [[இலங்கை]]யைச் சேர்ந்த தமிழாய்வாளர்கள் பேராசிரியர்கள் [[ஆ. சண்முகதாஸ்]], [[மனோன்மணி சண்முகதாஸ்]] போன்றவர்கள் ஓனோவுடன் இணைந்து பல ஆய்வுகளை மேற்கொண்டு பல ஆய்வுக் கட்டுரைகளை வெளியிட்டுள்ளனர்.
 
 ==வெளியிட்ட நூல்கள்== 
 *''Nihongo no kigen'' Iwanami, Tokyo 1957 
 *''Nihongo no nenrin'' Shinchō Bunko, Tokyo 1966
 *''Nihongo o sakanoboru'', Iwanami, Tokyo 1974
 *''Nihongo no bunpō o kangaeru'' Iwanami, Tokyo 1978
 *''Nihongo izen'' Iwanami, Tokyo 1987
 *''Nihongo no keisei'', Iwanami Shoten, Tokyo 2000
 *''Yayoi bunmei to minami-Indo'', Iwanami Shoten 2004
 
 ==மேற்கோள்கள்==
 &lt;references/&gt;
 
 ==இவற்றையும் பார்க்கவும்==
 * [[ஜப்பானியத் தமிழியல்]]
 
 ==வெளி இணைப்புகள்==
 * [http://www.tamilnet.com/art.html?catid=13&amp;artid=26371 Japanese Tamil scholar Susumu Ohno passes away]
 * [http://muelangovan.blogspot.com/2008/07/blog-post_19.html தமிழ்-சப்பானிய மொழிஅறிஞர் சுசுமு ஓனோ மறைவு...], முனைவர் மு. இளங்கோவனின் பதிவு
 * [http://www.thinakkural.com/news/2008/7/18/importantnews_page54722.htm ஜப்பானிய தமிழ் கல்விமான் பேராசிரியர் சுசுமு காலமானார்] {{Webarchive|url=https://web.archive.org/web/20080721110001/http://www.thinakkural.com/news/2008/7/18/importantnews_page54722.htm |date=2008-07-21 }}, தினக்குரல், ஜூலை 18, 2008
 * [http://muelangovan.blogspot.com/2009/01/23081919-14072008.html தமிழ்-சப்பானிய மொழியறிஞர் சுசுமு ஓனோ(23.08.1919 -14.07.2008)]
 
 [[பகுப்பு:யப்பானியத் தமிழறிஞர்கள்]]
 [[பகுப்பு:தமிழியல் ஆய்வாளர்கள்]]
 [[பகுப்பு:1919 பிறப்புகள்]]